জাতীয় সমবায় দিবস উপলক্ষ্যে সকালে উপজেলা পরিষদ চত্ত্বর থেকে নির্বাহী অফিসার আনিসুর রহমান ও কাপাসিয়া কেন্দ্রীয় সমবায় সমিতি লিমিটেডের চেয়ারম্যান সোলায়মান সরকারের নেতৃত্বে একটি বর্নাঢ্য র‌্যালী উপজেলা শহর প্রদক্ষিন করে। এর আগে জাতীয় পতাকা ও সমবায় পতাকা উত্তোলনের মাধ্যমে দিবসের আনুষ্ঠানিক উদ্বোধন করা হয়। পরে দিবসটির তাৎপর্য তুলে ধরে উপজেলা পরিষদ মিলনায়তনে আলোচনা সভা অনুষ্ঠিত হয়। উপজেলা নির্বাহী অফিসার আনিসুর রহমানের সভাপতিত্বে ও সমবায়ী নজরুল ইসলামের পরিচালনায় অনুষ্ঠানে বক্তব্য রাখেন উপজেলা পরিষদ ভাইস চেয়ারম্যান অ্যাড. রেজাউর রহমান লস্কর মিঠু, উপজেলা সমবায় অফিসার ইফতেখারুল ইসলাম চৌধূরী, কেন্দ্রীয় সমবায় সমিতির চেয়ারম্যান সোলায়মান সরকার, অধ্যক্ষ মোঃ তাজউদ্দিন, চেয়ারম্যান আঃ হাই, আজগর হোসেন খান, সমবায়ী ডাঃ আবু হানিফ মোড়ল, মনির হোসেন মানিক, বামন খোলা সার্বিক গ্রাম উন্নয়ন সমিতির সভাপতি সাংবাদিক নুরুল আমীন সিকদার, সমবায়ী আতিকুর রহমান, কামাল হোসেন প্রমুখ।